text: کئی اعتبار سے بیجا پور نوجوانوں پر مشتمل قوم کی امنگوں کی ایک کائنات پیش کرتا ہے۔ بائیں بازو کی انتہا پسندی سے متاثرہ ریاست کو بہت سے چیلنجز کا سامنا ہے۔ ایک مختصر مدت کے دوران اس نے صحت ، تغذیہ، تعلیم اور روزی روٹی کے مواقع پیدا کرنے میں نمایاں پیش رفت حاصل کی ہے۔ مشکل مقامات کو اختراعی حل کی ضرورت ہوتی ہے۔ اس ضلعے نے بہت سے اختراعی اقدامات کئے ہیں۔ اس ضلعے کا عمدہ کارکردگی کرنے والے 5ضلعوں میں اعلیٰ مقام ہے اور یہ مقام ڈاکٹروں کے اسپتال کےمنظم ڈھنگ سے کام کاج کے بہترین طریقۂ کار اپنا کر حاصل کیا گیا ہے، جنہیں ملک کے مختلف حصوں سے مقابلہ جاتی تنخواہوں کی بنیاد پر بھرتی کیا گیا ہے۔ یہ اقدامات تعاؤن پر مبنی وفاقیت کے جذبے کی عکاسی کرتے ہیں، جہاں اگر مرکز ، ریاست اور ضلع انتظامیہ ایک ٹیم کے طور پر کام کریں گے، تو 2022 تک ایک نئے ہندوستان کی تشکیل کیلئے تیزی سے کایہ پلٹ کا نشانہ حاصل کیا جا سکے گا۔ وزیراعظم کا بیجا پور کا دورہ ہندوستان کے انتہائی دوردراز کے علاقوں میں عوام کی امنگوں کو تقویت بخشے گا، جس سے وہ ہندوستان کی ترقی میں ایک سچے ساجھیدار بن سکیں گے۔